OzLabs/hebrew-wiki-articles huggingface dataset:
רב ביבי בר אביי

רב ביבי בר אביי היה אמורא בדור החמישי לאמוראי בבל, בנו של האמורא הידוע אביי שהיה ראש ישיבת פומבדיתא.

הוא דן בהלכה עם רב הונא בריה דרב יהושע ומר זוטרא. ביצע ניסוי בטכניקה רוחנית שעל ידה ניתן לראות את השדים, וניזוק, עד שהתרפא בזכות תפילות החכמים.

כנצר למשפחת עלי הכהן, הוא סבל מהקללה נאמרה לעלי הכהן: , קללה שגרמה לבית עלי למות בגיל צעיר (אלא אם כן עמדו להם זכויות מיוחדות של תורה וגמילות חסדים). חכמי בבל סברו, כי גם אי־הבנה בתורה, קשורה לעיתים לקללה נמרצת זו, ובהתאם לכך, כאשר בני משפחת עלי אמרו סברות שאינם נכונות וחסרה בהם מחשבה, הם אמרו: "מכיוון שממשפחת קטועה אתה, אומר אתה סברות קטועות". 

אחד ממקרים אלו התרחש כאשר רב ביבי, חכר שדה מאדם אחר למשך תקופה מסוימת. אביי ורבא נחלקו בנידון, כאשר השוכר מחזיר את השדה לבעליה, ומתברר כי היא הושבחה בכך שצמחו בה צמחים שונים, ללא השקעה, באותו זמן שבה השדה הייתה בשכירות. לפי פסקו של רבא, שכמותו נפסקה ההלכה, אין לשוכר זכות לגבות תשלום כספי עבור עלות הצמחים שעלו בשדה באותה תקופה, אלא אם כן, הצמחים היו על חשבונו, ומנעו מהשוכר להשקיע בשדה לצורכו הוא. רב ביבי, שכר שדה מאדם אחר, וכאשר החזיר אותה לבעליה, הוא גילה כי צמחו בה צמחים שונים, הוא תבע מבעליה את שכרם, ואז אמר לו רב פפי את האמרה הידועה "מכיוון שממשפחת קטועה אתה, אומר אתה סברות קטועות", שהרי אין לך כל נזק מצמחים אלו, ולכן אין לך זכות לתבוע אותם.

מקרה אחר התרחש, כאשר שכנתו של רב ביבי, שהייתה גם בעליו של עץ שצמח בחצירו, הייתה נכנסת לחצירו כדי לקטוף את הפירות, דבר שגרם לתרעומת קשה מצידו. אותה אשה, שרצתה לרצות את האמורא הקדוש, הקנתה את העץ לרב ביבי, לכל ימי חייו. רב ביבי הקנה את העץ לבנו, כדי שהעץ יישאר ברשותו לנצח, תוך שהוא מסתמך על הלכה דומה, בנוגע לאדם המקנה דבר לשני בקניין עם הגבלה ש"אחריך לפלוני", שאם הלך הלה ומכר את הדבר לאחר, היא מכורה, שכן ההגבלה של "אחריך" אומרת רק שאם יישאר אחרי מיתתו, יעבור החפץ לאדם אחר, אבל לא במקרה כזה שהאדם מכר את החפץ לפני מיתתו. כאן ספג רב ביבי ביקורת מרב הונא בריה דרב יהושע באמירה "מכיוון שממשפחת קטועה אתה, אומר אתה סברות קטועות", שכן יש לחלק בין הקנאה מפורשת עם תנאי של "אחריך" המותירה מקום להקנאה לאדם שלישי מצד מקבל החפץ, לבין "כל ימי חייך" - הקנאה שהיא בפירוש רק לימי חייו של המקבל, ללא אפשרות למכור את החפץ.

הוא היה ידידו של מלאך המוות, וסיפר מקרה שראה: מלאך המוות אמר לאחד משלוחיו, להביא לו את נשמתה של אשה ששמה "מרים מגדלת שער". השליח טעה, ונטל את נשמתה של אשה בשם דומה - "מרים מגדלת תינוקות". כאשר התבררה הטעות, אמר מלאך המוות: כיוון שכבר הבאת אותה לכאן, השאר אותה כאן, ותעלה למניין המתים שעלי להביא היום

חברו היה רבה בר עולא, שהיה קורא לו בתואר הכבוד "רבי" ויש סוברים שמדובר בגרסה משובשת.

==מאמרותיו==
*מאי ? אלו דברים העומדים ברומו של עולם, ובני אדם מזלזלין בהם.

==קישורים חיצוניים==

*

==הערות שוליים==

קטגוריה:אמוראים כהנים
קטגוריה:הדור החמישי לאמוראי בבל

קטגוריה:אמוראים ממשפחת עלי הכהן
קטגוריה:תלמידי אביי
רב נחמיה בריה דרב יוסף

רב נחמיה בריה דרב יוסף הוא אמורא בדור השישי לאמוראי בבל, בנו של רב יוסף ראש ישיבת פומבדיתא.

רב נחמיה נולד לרב יוסף אך ככל הנראה היה זה לעת זקנותו, ולכן אינו מזכיר מאמרים בשמו. הוא היה מומחה בבדיקת טרפות, והיו לו שיטות עצמאיות שחידש כדי לבדוק "סירכא" בריאות. 

הוא עצמו היה תלמיד מובהק של רבא, ולמד רבות מהנהגותיו, הנסתרות והנגלות. כך למשל למד הלכה שאין מורין אותה לתלמידים ונחשבת להלכה ואין מורין כן, בנוגע היתר השחזת סכין בחג בשינוי. הלכה מחודשת אחרת, לימד אותו רבא במתכוין, הוא שלח אותו להביא את תפיליו מביתו. כאשר הגיע לביתו של רבא, הוא מצא אותם בין הכרית למיטה בצד הכרית, שלא כנגד הראש. רב נחמיה, שידע שהלילה הקודם היה ליל טבילה, הבין כי מותר אפילו לשמש את המיטה כאשר התפילין מונחים מתחת לכרית, אם הם שלא במקום הנחת הראש. הסיבה לכך היא, מפני שמוטב להרבות בשמירת התפילין - במקום שהדבר נחוץ - גם אם בכך הוא ממעט מעט מכבודם של התפילין

אחרוני האמוראים עמלו להבין את פסקיו.

הוא עצמו שימש כראש בית הדין בעירו היה חברם של רב פפא רב פפי, ורב הונא בריה דרב יהושע.

==קישורים חיצוניים==
* 
==הערות שוליים==

נחמיה בריה
קטגוריה:תלמידי רב יוסף
התזמורת הסימפונית של ציריך

התזמורת הסימפונית של ציריך (בגרמנית: 
Symphonischen Orchester Zürich) היא תזמורת בת 72 נגנים מקצועיים עצמאים, היושבת דרך קבע בציריך שבשווייץ. ייסד אותה בשנת 1981 מנהלה המוזיקלי לשעבר, דניאל שווייצר. התזמורת מגישה כשלושים וחמישה קונצרטים בשנה, בטונהאלה, אולם הקונצרטים הקבוע שלה. 

בשנת 2013 התזמורת התחדשה וכיום מנהלה המוזיקלי הנוכחי הוא מריו ברטה. 

התזמורת יוצאת לסיורי קונצרטים ועד כה הופיעה בסינגפור, גרמניה, איטליה וספרד.

== קישורים חיצוניים ==

* [http://zuercher-symphoniker.ch/ דף הבית של התזמורת הסימפונית של ציריך]

קטגוריה:תזמורות שווייצריות
קטגוריה:ציריך: תרבות
שמות רבה

שמות רבה ידוע גם כמדרש ואלה שמות רבה הוא מדרש אגדה לספר שמות האוגד שני חיבורים נפרדים. איגוד החיבורים מתוארך כחיבור אחד למאה ה-11 או ה-12 ומקום כתיבתו אינו ידוע. הכינוי רבה הוצמד לספר ככל הנראה על ידי מקבצים מאוחרים אשר צירפוהו יחד עם בראשית רבה וויקרא רבה.

== שני החלקים ==
החיבור מורכב משני חלקים שונים אשר סודרו על ידי עורכים שונים. החלק הראשון (פרשות א -יד) דורש את פרקים א -י של ספר שמות, והוא מכונה במחקר שמות רבה א, החלק השני (פרשות טו -נב) ראשיתו בדרשות על ספר שמות פרק י"ב והוא מכונה במחקר שמות רבה ב'.

=== מאפייני חלק א ===
חלק זה כולל דרשות על סדר הפסוקים באופן דומה לבראשית רבה, כדרכו של מדרש פרשני. לפי החוקר יום-טוב ליפמן צונץ, מסדר המדרשים כנראה כיוון להמשיך את בראשית רבה עד פרשת החודש הזה לכם שבה מתחילה המכילתא. לצורך זה הוא השתמש במהדורת תנחומא שאין בידינו כבסיס ושאב דרשות שלמות מן התלמוד הבבלי תוך תרגום השפה ללשון מדרשי ארץ ישראל. יחד עם שני מקורות אלו ליקט המסדר דרשות מכמה מדרשים נוספים כמו הפסיקתא רבתי ותנא דבי אליהו. כיוון שבסיסו של החיבור היה התנחומא, שמות רבא א' מחולק לפרשיות לפי סדר הקריאה הארץ ישראלי בניגוד לסדר שנהוג בבראשית רבה.

=== מאפייני חלק ב ===
סגנונו הוא מדרש דרשני מסוג התנחומא, מדרש שבנוי סביב נושאים שונים שקשורים לפסוקים הפותחים את סדרי הקריאה בתורה. חלק זה קדום לחלק הראשון ואין בו שימוש בסוגיות שלמות מן הבבלי כמו בחלק הראשון.

== תארוך ==
ר' עזריאל בעל 'פירוש האגדות' ציטט את שני חלקי החיבור כספר אחד לראשונה במאה ה-13 ולאחריו הרמב"ן ואחרים. ולכן מניחים שצירוף שני החלקים השונים לכדי חיבור אחד נוצר לא יאוחר מן המאה ה-12. כיוון שהחלק הראשון מסתמך על כתבי מדרש תנחומא תיארוכו תלוי בהכרח בסוגיית התארוך של התנחומא, סוגיה שעדיין לא נפתרה.

אביגדור שנאן תיארכו למאה העשירית, ואילו ברֶגמן מתארך למאה ה-12.

== לקריאה נוספת ==
* מהדורה מדעית של שמות רבה א יצאה לאור על ידי אביגדור שנאן בשנת תשמ"ד.
* י. ל. צונץ, הדרשות בישראל, מוסד ביאליק, ירושלים תש"ז, עמודים 124–125.
* דב נוי, מבוא לספרות האגדה, אקדמון, ירושלים תשל"ג, עמודים 186–192.
* 

==קישורים חיצוניים==

* ענת רייזל, [https://www.mayim.org.il/?midrashim=%d7%a9%d7%9e%d7%95%d7%aa-%d7%a8%d7%91%d7%94#gsc.tab=0 שמות רבה], באתר "מחלקי המים" 
* 
* 
* 

 

קטגוריה:מדרש רבה
קטגוריה:ספר שמות
אשר דיקשטיין

אשר דיקשטיין (עין דור) (21 בינואר 1943 – 18 ביוני 2021) היה צייר, מאייר וחלוץ קומיקס ישראלי.

==ביוגרפיה==
דיקשטיין גדל בשכונת נווה צדק בתל אביב, אביו עבד כסנדלר. בילדותו למד בישיבה.
בשנות ה-60 היה דיקשטיין חלוץ בתחום הקומיקס וערך סדרת חוברות קומיקס בשם "בוקי" שיצאה לאור בשנים 1967–1970. כן אייר קומיקס בעיתוני הילדים "הארץ שלנו" ו"דבר לילדים", שם פרסם סדרות קומיקס, לרבות סדרות קומיקס על פי סיפוריו של פנחס שדה. כן פרסם קומיקס בעיתוני ילדים כ"אצבעוני", "במבי" ו"הרפתקאות לנוער".

כמאייר אייר ועיצב עטיפות של ספרים רבים עבור הוצאת רמדור לרבות ספרי "פטריק קים" וחסמבה. כן אייר עבור "הוצאת נרקיס" שהוציאה ספרי מערבונים כ"רינגו" וספרי "טרזן" בפורמט של חוברות בכריכה רכה. עבד כגרפיקאי ומאייר בשבועון הבידור "להיטון", ואף יצר את הלוגו שלו.

דיקשטיין חזר בתשובה, הפך לחסיד חב"ד ועבר להתגורר בצפת. הוא המשיך לעסוק בקומיקס, בציור ובעיצוב, וניסה לקדם את התחום בחברה החרדית.

נפטר ביום שישי ח' בתמוז תשפ"א לאחר מחלה קשה ונקבר בבית העלמין החדש בצפת.

==קישורים חיצוניים==
* [http://lambiek.net/artists/d/dikstein_asher.htm אשר דיקשטיין בקומיקלופדיה של אתר למביק] 
* אלי אשד, [https://www.no-666.com/tag/אשר-דיקשטיין/ אשר עין -דור דיקשטיין :הקומיקסאי הבולט בישראל של שנות השישים]
* אלי אשד, [https://www.yekum.org/2016/06/מלך-הקומיקס-העברי-של-שנות-השישים-על-אש/ מלך הקומיקס העברי של שנות השישים]
* [http://moshekron.com/blog/?m=201206 קילרוי היה שם והגיע לאחרונה לכאן], יוני 2012
* 
* [https://web.archive.org/web/20110215222207/http://kulmosnet.co.il/articles/eshed/buki/buki.htm בוקי מגזין הקומיקס בשבילך]

==הערות שוליים==

קטגוריה:קומיקסאים ישראלים
קטגוריה:מאיירים ישראלים
קטגוריה:אמנים ישראלים שחזרו בתשובה
קטגוריה:ציירים ומאיירים חרדים ישראלים
קטגוריה:ציירים חסידי חב"ד
קטגוריה:ישראלים שנולדו ב-1943
קטגוריה:ישראלים שנפטרו ב-2021
רלף קרייג

רלף קוק קרייג (באנגלית: Ralph Cook Craig; 21 ביוני 1889 – 21 ביולי 1972) היה אצן אמריקאי, אלוף אולימפי בריצת 100 מטר ובריצת 200 מטר.

==ביוגרפיה ==
קרייג נולד בדטרויט, שבמישיגן. הוא למד והתאמן באוניברסיטת מישיגן. הוא החל את הקריירה שלו כאצן משוכות אך התפתח לאצן למרחקים קצרים. באליפות הספורטאים החובבים של אמריקה (IC4A) שנערכה בשנת 1910 זכה קרייג בתואר בריצת 220 יארד כשהשווה את שיא העולם בתוצאה של 21.2 שניות. שנה לאחר מכן באותה תחרות הוא זכה בריצת 100 יארד בתוצאה של 9.8 שניות ובריצת 220 יארד לאחר שהשווה בשנית את העולם בתוצאה של 21.2 שניות.

===אלוף אולימפי===
באולימפיאדת סטוקהולם (1912) זכה קרייג ב-2 מדליות זהב, בריצת 100 מטר בתוצאה של 10.8 שניות, לפני חבריו לנבחרת אלווה מאייר (10.9 שניות) ודון ליפינקוט (10.9 שניות), בשלב המוקדמות קבע ליפינקוט שיא עולם חדש של 10.6 שניות, שיא העולם הראשון בריצה זו המוכר על ידי התאחדות האתלטיקה הבינלאומית ובריצת 200 מטר 21.7 שניות, לפני ליפינקוט (21.8 שניות) וויליאם אפלגארת' מבריטניה (22.0 שניות).

לאחר המשחקים האולימפיים פרש קרייג מתחרויות.

באולימפיאדת לונדון (1948) נבחר קרייג לשאת את דגל ארצות הברית בטקס הפתיחה בזכות היותו חבר בנבחרת היכטה של ארצו (בגיל 59), וזאת למרות שלא השתתף בתחרות.

בשנת 1972 נפטר קרייג בלייק ג'ורג', שבניו יורק.

== תארים והשגים ==
*בשנת 2010 זכה קרייג להכלל בהיכל התהילה האמריקאי של האתלטיקה.[http://www.usatf.org/news/view.aspx?duid=USATF_2010_11_04_13_44_20]

== שיאים אישיים ==
* ריצת 100 יארד: 9.8 שניות (1911)
* ריצת 100 מטר: 10.7 שניות (1912)
* ריצת 200 מטר: 21.7 שניות (1912)

== קישורים חיצוניים ==

קטגוריה:אצנים אמריקאים
קטגוריה:אלופים אולימפיים: ריצת 100 מטרים (גברים)
קטגוריה:אלופים אולימפיים: ריצת 200 מטרים (גברים)
קטגוריה:נושאי דגל ארצות הברית באולימפיאדה
קטגוריה:אתלטים באולימפיאדת סטוקהולם (1912)
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה

קטגוריה:אמריקאים שנולדו ב-1889
קטגוריה:אמריקאים שנפטרו ב-1972
מכת חושך

מכת חושך בציורו של [[גוסטב דורה]]
מַכַּת חשֶׁךְ היא המכה התשיעית בסדרת עשר המכות שהובאו על מצרים, על פי המסופר בספר שמות. מכה זו קדמה למכת הבכורות, שגרמה לפרעה לשלח את העברים מארצו, בעת יציאת מצרים.

המכה היא מקור הביטוי "חושך מצרים", כמטפורה לחושך מוחלט.

==הסיפור במקרא==
תיאור המכה במקרא:

===המכה===
המכה נמשכה שלושה ימים, שבמהלכם לא יכלו המצרים לראות "איש את אחיו" ולא יכלו לקום ממקומם, בשל החושך הכבד. המכה לא פוגעת בבני ישראל - שנהנים מ"אור במושבותם".

===סוף המכה===
פרעה השתכנע זמנית לשלח את בני ישראל לחופשי, אך ללא צאנם ובקרם. לאחר שמשה סירב להצעה, ואמר שבני ישראל זקוקים לבהמות כדי להקריב מהן לה', ושגם פרעה עתיד לתת בידם זבחים ועולות להקריב לה', ה' משפיע על ליבו של פרעה וגורם לו להתעקש ולא להיענות לבקשת משה.

פרעה מגרש את משה מפניו, מזהיר אותו שלא יבוא לראותו פעם נוספת ומאיים עליו שאם יבוא שוב יהרוג אותו. משה משיב לפרעה: "כן דיברת, לא אוסיף עוד ראות פניך"; דבריך נכונים, מפני שאכן איני עתיד עוד לראותך.

==המכה במדרש==
על פי המדרש, בזמן מכת חושך באו בני ישראל לבתי המצרים, וראו היכן מוחבאים אוצרותיהם: (מדרש אגדה (בובר) שמות פרשת בא פרק י').

המדרש שם מסביר "ולמה הביא עליהם חושך?" כיוון שהיה בבני ישראל אנשים רשעים שלא רצו לצאת ממצרים, ואנשים אלו מתו בשלושת ימי האפלה. וכדי שהמצרים לא יראו במפלתם ויאמרו אף ישראל לוקים כמונו, הטיל עליהם חושך וכך בזמן שהמצרים לא יכלו לצאת מבתיהם הספיקו בני ישראל לקבור את מתיהם<ref>ראו גם בפירוש רש"י לתורה שמות, פרק י, פסוק כב, ד"ה "ויהי חושך אפלה".</ref>.

==המכה במחקר המודרני==
חוקר המקרא שאול הון מציע הסבר לכך שניתן היה למשש את החושך ("וְיָמֵשׁ חֹשֶׁךְ"): באותו זמן התפרץ הר הגעש סנטוריני, והאבק שנישא ברוח לפחות עד כרתים ושהרס את התרבות המינואית, הגיע כנראה גם למצרים, וכך ניתן היה למשש את החושך.

==ראו גם==
*יציאת מצרים

==קישורים חיצוניים==

==הערות שוליים==

חושך
קטגוריה:פרשת בא
טוקן חום-סנטר

טוקן חום-סנטר (שם מדעי: Ramphastos ambiguus) הוא מין (טקסונומיה) במשפחת הטוקניים. בשפות אחרות הטוקן נקרא טוקן ערמונים או טוקן סווינסון, על שם הצפר והאומן ויליאם סווינסון (William John Swainson). יש איסור על גידולו בשבי של הטוקן.

הטוקן צבוע בכחול כהה, כשלמטה, באזור הזנב, יש כתם אדום כהה. הזנב בצבעים סגול ושחור, ולמעלה, מתחת לצוואר, פס אדום ומעליו פס לבן. הצוואר צבוע בצהוב ומימין לצוואר פס רחב בצבע חום. העין שחורה ומסביבה עיגול בצבע ירוק. המקור התחתון בצבע חום כהה, והעליון נחצה: למטה צבע המקור חום ולמעלה צהוב. הזכר גדול יותר מהנקבה, כשאורך הזכר 56 ס"מ, ומשקלו 750 גרם. אורך הנקבה 52 ס"מ ומשקלה 580 גרם.

הטוקן מתרבה בעיקר בקולומביה. הנקבה מטילה 2–4 ביצים בגזע עץ חלול, ואפילו לפעמים הטוקן מנקר חור בעץ מת. הזכרעיוורים אחרי הלידה. הגוזלים מצמיחים נוצות אחרי 6 שבועות.

הטוקן עף בקבוצות של 3–12 טוקנים נוספים, אך אינם טסים יותר ממאה מטרים בכל מעוף קבוצתי.

הטוקן ניזון בעיקר מפירות, אך גם מציפורים קטנות, חרקים, צפרדעים ולטאות.

הקלטה של קריאתה של נקבת טוקן ערמונים.

== גלריה ==
<gallery>
קובץ:Ramphastos swainsonii -Antwerp Zoo-8.jpg
קובץ:Chestnut-mandibled Toucan.jpg
קובץ:Ramphastos-swainsonii-3.jpg
קובץ:Ramphastos swainsonii -Cincinnati Zoo-8a.jpg
קובץ:Ramphastos swainsonii -back -Buffalo Zoo-8a.jpg
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון גולד
קטגוריה:טוקניים
קטגוריה:הונדורס: עופות
קטגוריה:ניקרגואה: עופות
קטגוריה:עופות יערות הגשם של אמריקה המרכזית
קטגוריה:בעלי חיים שתוארו ב-1833
אלווה מאייר

אלווה מאייר (באנגלית: Alvah T. Meyer; 18 ביולי 1888 - 19 בדצמבר 1939) היה אצן אמריקאי-יהודי, סגן אלוף אולימפי בריצת 100 מטר.

== ביוגרפיה ==
מאייר נולד בניו יורק. היה חבר במועדון האתלטיקה האירי-אמריקאי שכלל אתלטים יהודים אלופים אולימפיים נוספים כמו מאיר פרינסטיין ואבל קיוויאט.

מאייר זכה בתואר אליפות ארצות הברית באתלטיקה באולם בשנת 1911 בריצת 60 יארד. באליפות ארצות הברית באתלטיקה שנערכה בשנת 1912 הוא זכה בתואר בריצת 220 יארד.

במבחנים האמריקאים לאולימפיאדת סטוקהולם (1912) הוא לא רץ היטב ונאלץ לממן את השתתפותו באולימפיאדה בכוחות עצמו ובסיוע הוריו. למרות זאת, במשחקים עצמם זכה מאייר במדליית כסף בריצת 100 מטר בתוצאה של 10.9 שניות, אחרי רלף קרייג (10.8 שניות) ולפני דון ליפינקוט (10.9 שניות) שלושתם השלימו ניצחון אמריקאי, בשלב המוקדמות קבע ליפינקוט שיא עולם חדש של 10.6 שניות, שיא העולם הראשון בריצה זו המוכר על ידי התאחדות האתלטיקה הבינלאומית. בשלב חצי הגמר בריצת 200 מטר הוא סיים שני אחרי ליפינקוט (זכה במדליית כסף בריצה זו) ולא עלה לשלב הגמר.

בשנת 1939 נפטר מאייר בטוסון שבאריזונה.

== שיאים אישיים ==
* ריצת 100 מטר: 10.7 שניות (1912)
* ריצת 200 מטר: 21.7 שניות (1912)

== קישורים חיצוניים ==

קטגוריה:אמריקאים שנולדו ב-1888
קטגוריה:אתלטים יהודים אמריקאים
קטגוריה:אתלטים אולימפיים אמריקאים
קטגוריה:אצנים אמריקאים
קטגוריה:אתלטים באולימפיאדת סטוקהולם (1912)
קטגוריה:משתתפים יהודים באולימפיאדת סטוקהולם (1912)
קטגוריה:זוכי מדליית כסף אולימפית אמריקאים: אתלטיקה
קטגוריה:אמריקאים שנפטרו ב-1939
אבל קיוויאט

אבל ריצ'רד קיוויאט (באנגלית: Abel Richard Kiviat; 23 ביוני 1892 – 24 באוגוסט 1991) היה אתלט יהודי-אמריקאי, אלוף אולימפי בעל שתי מדליות אולימפיות ושיאן עולם בריצת 1500 מטר.

== קורות חיים ==
קיוויאט נולד במנהטן שבניו יורק לזלדה ומוריס. היה חבר במועדון האתלטיקה האירי-אמריקאי שכלל אתלטים יהודים אלופים אולימפיים נוספים כמו מאיר פרינסטיין ואלווה מאייר.

===שיאן עולם===
בתוך 13 ימים קבע קיוויאט 3 שיאי עולם בריצת 1500 מטר. בתחרות אתלטיקה שנערכה בניו יורק בסוף מאי 1912 הוא קבע בריצת 1500 מטר שיא עולם חדש של 3:59.2 דקות, שיפור לשיא העולם בן ה-4 שנים של הרולד וילסון מבריטניה (3:59.8 דקות). שבוע לאחר מכן, הוא שיפר את שיאו והעמיד אותו על 3:56.8 דקות. שבוע לאחר מכן במבחנים האמריקאים לאולימפיאדה שנערכו בקיימברידג' שבמסצ'וסטס הוא שיפר בשלישית את שיא העולם והעמיד אותו לבסוף על 3:55.8 דקות, תוך שהוא ממשיך לרוץ ולקבע שיא אישי בריצת מייל 4:15.6 דקות (0.2 שניות לאט משיא העולם). שיא העולם שקבע מוגדר על ידי התאחדות האתלטיקה הבינלאומית כשיא העולם הראשון המוכר בריצה זו, שיא עולם זה החזיק מעמד 5 שנים עד שנשבר על ידי יוהאן זנדר משוודיה (3:54.7 דקות) והחזיק מעמד כשיא אמריקאי עד שנת 1928.

===אלוף אולימפי===
באולימפיאדת סטוקהולם (1912) זכה קיוויאט במדליית זהב בריצת 3000 מטר קבוצתית ובמדליית כסף בריצת 1500 מטר בה החזיק בשיא העולם בתוצאה של 3:56.9 דקות, אחרי ארנולד ג'קסון מבריטניה שקבע שיא אולימפי חדש של 3:56.8 דקות ולפני בן ארצו נורמן טייבר (3:56.9 דקות).

בשנת 1991 נפטר קיוויאט בלייקהרסט שבניו ג'רזי מסרטן הערמונית. לפני מותו הוא היה הספורטאי האמריקאי האולימפי המבוגר ביותר.

== תארים והשגים ==
*בשנת 1984 זכה קיוויאט להכלל ביד לאיש הספורט היהודי. [http://www.jewishsports.net/BioPages/AbelKiviat.htm] 
*בשנת 1985 זכה קיוויאט להכלל בהיכל התהילה האמריקאי של האתלטיקה.[https://web.archive.org/web/20180407235321/http://www.usatf.org/HallOfFame/TF/showBio.asp?HOFIDs=89]

== שיאים אישיים ==
*ריצת 1500 מטר: 3:55.8 דקות שיא עולם (1912)
*ריצת מייל: 4:15.6 דקות (1912)

== קישורים חיצוניים ==

* 

קטגוריה:ניו יורק: אישים
קטגוריה:אתלטים יהודים אמריקאים
קטגוריה:אלופים אולימפיים: ריצת 3,000 מטרים קבוצתית (גברים)
קטגוריה:אלופים אולימפיים יהודים
קטגוריה:רצים אמריקאים למרחקים בינוניים
קטגוריה:אתלטים באולימפיאדת סטוקהולם (1912)
קטגוריה:משתתפים יהודים באולימפיאדת סטוקהולם (1912)
קטגוריה:חברי היכל התהילה של הספורטאים היהודים: אמריקאים
קטגוריה:אלופים אולימפיים אמריקאים: אתלטיקה
קטגוריה:זוכי מדליית כסף אולימפית אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:שיאני עולם יהודים
קטגוריה:אמריקאים שנולדו ב-1892
קטגוריה:אמריקאים שנפטרו ב-1991
שומרת יום כנגד יום

שומרת יום כנגד יום הוא מושג יסודי בהלכות נידה המתאר את מצבה של אשה שהיא "זבה קטנה" - שראתה דם בימי הזיבה, הרי היא טמאה ביום שראתה, וכדי להיטהר עליה לשמור (לבדוק את טהרת גופה) כל היום שלאחר ראייתה עד סוף היום, ואם אכן לא תראה בו תוכל לטבול ולהיטהר.
==רקע==
זמן ראיית הדם באישה מחולק לשני זמנים: ימי נידה וימי זיבה. ימי נידה הם שבעת הימים הראשונים מאז שהתחילה לראות דם, מהיום השמיני והלאה עד יום 11, אלו ימי זיבה. אישה הנמצאת בתקופת הזיבה, ורואה דם באחד מן הימים, במקרה וראתה יום אחד היא נקראת "זבה קטנה" ודינה הוא שתשמור יום אחד בטהרה. ומכאן שמה "שומרת יום כנגד יום" - כלומר צריכה לשמור יום שלא תראה בו דם נגד אותו יום שראתה בו. ביום זה אסור לה לקיים יחסי אישות. אם ביום שאחרי ראייתה לא ראתה שוב דם, יכולה לטבול ולהיטהר. אף במקרה וראתה שני ימים רצופים דם, תשמור את היום השלישי בטהרה, ותוכל לטבול ולהיטהר. 

במקרה והאישה ראתה דם שלושה ימים ברציפות במהלך אותן 11 'ימי זיבה' היא נהפכת ל"זבה גדולה" (נקראת זבה סתם), וצריכה לספור שבעה ימים שלמים שלא תראה בהם דם כלל (-שבעה נקיים), ורק לאחריהם תוכל לטבול ולהיטהר.

דין זה היה קיים במצב הבסיסי של הלכות נידה, אך כיום כבר אינו תופס בגלל חומרתו של רבי לפיה כל אשה הרואה דם חייבת להמתין עוד ששה ימים לטהרתה.

==הערות שוליים==

קטגוריה:טומאת זיבה
קטגוריה:נשים ביהדות
קטגוריה:טהרת המשפחה
האוניברסיטה הטכנית של ריגה

האוניברסיטה הטכנית של ריגה (בלטבית: Rīgas Tehniskā universitāte) ממוקמת בעיר ריגה, בירת לטביה.
המוסד הוקם לראשונה בשנת 1862 והיה מכון להשכלה גבוהה בתחום הטכני הראשון בתחומי האימפריה הרוסית. שפת הלימודים הייתה גרמנית. בשנת 1896 הלימודים החלו להתקיים בשפה הרוסית. במהלך מלחמת העולם הראשונה סגל המכון הועבר למוסקבה ואוניברסיטה פעלה שם. בשנת 1918 חלק מהמרצים חזרו ללטביה העצמאית והם היו בסיס להקמת אוניברסיטת לטביה, היתר נשארו ברוסיה הסובייטית. בשנת 1958 הוחלט להפריד את הוראת מקצועות הנדסה מאוניברסיטת לטביה ולהקים מחדש את האוניברסיטה הטכנית. שמה היה המכון הפוליטכני של ריגה. 

בשנות ה-70 של המאה ה-20 החל מעבר הדרגתי של קמפוס המוסד למקום חדש באי קיפסלה, בגדה המערבית של דבינה המערבית. המעבר זה הסתיים רק בשנת 2021 כאשר פונה בניין אחרון במרכז העיר.

בשנת 1990 המוסד החליף את השם לשם הנוכחי. כמו כן, הופסקו בהדרגה לימודים בשפה הרוסית ועתה הלימודים מתקיימים בלטבית ולסטודנטים זרים באנגלית. האוניברסיטה חברה בועידת בתי הספר האירופיים לחינוך ומחקר הנדסי מתקדם.

==ארגון==
האוניברסיטה כוללת 8 פקולטות:
* אדריכלות ותכנון ערים
* הנדסת בניין
* מדעי המחשב וטכנולוגיית מידע
* אלקטרוניקה ותקשורת
* כלכלה הנדסית
* כימיה והנדסת חומרים
* הנדסת חשמל
* הנדסת מכונות ותחבורה

==מרצים ובוגרים==
===מרצים===
* וילהלם אוסטוולד - כימאי, חתן פרס נובל לכימיה. היה פרופסור בשנים 1881- 1887

===בוגרים===
* פול ולדן - כימאי בעל המצאות חשובות
* איגנצי מושצ'יצקי - נשיא פולין לפני פלישת הגרמנים
* ברונו אבקנוביץ' - ממציא פולני
* ולדיסלב אנדרס - קצין ומדינאי פולני

==קישורים חיצוניים==

* 

קטגוריה:ריגה
ריגה
קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:ריגה: מבנים
My Immortal

"My Immortal" הוא הסינגל השלישי מאלבום האולפן הראשון של להקת הרוק האמריקאית אוונסנס, "Fallen". הסינגל יצא ב-8 בדצמבר 2003 בארצות הברית ובממלכה המאוחדת, וב-30 בדצמבר בשאר העולם.

השיר זכה להצלחה רבה ברחבי העולם, והגיע למקום השביעי במצעד 100 השירים של הבילבורד, וכמו כן הפך לסינגל השני המצליח ביותר של הלהקה. הוא מכר יותר מ-500,000 עותקים, וב-17 בפברואר 2009 הגיע למעמד של זהב.

== רקע ==
השיר נכתב על ידי הגיטריסט של הלהקה בן מודי כשהוא היה בן 15, והוא נחשב לשיר הרביעי שנכתב לאוונסנס. בדומה לשירים אחרים שכתב מודי, השיר נוצר בהשראת סיפור קצר שהיה לו לפני כתיבת השיר. מודי הסביר שהשיר נכתב על רוח שנשארת איתך לאחר המוות, ורודפת אותך עד שאתה מייחל שהיא תעזוב אותך לנפשך. הוא הקדיש את השיר ביחד עם האלבום "Fallen" לסבא שלו, ביל הולקומב.

איימי לי ביצעה מספר שינויים במילים ובלחן של השיר. כמו כן, היא הצהירה שזה השיר הכי פחות אהוב עליה ושהיא לעולם לא תוכל להתחבר אליו מאחר שהשיר לא נכתב על ידה, ומאחר שהשיר לא נכתב בהשראת אירועים אמיתיים.

== רשימת השירים ==
# My Immortal - גרסת הלהקה
# My Immortal - גרסת האלבום
# Haunted - הופעה חיה מ-Sessions @ Aol
# My Immortal - הופעה חיה מקלן

=== ההפצה בישראל ===
הגרסה שיצאה בישראל כללה בתוכה 3 שירים:
# My Immortal (ללא כלי מיתר)
# My Immortal (גיטרות מוחלשות)
# My Immortal - גרסת האלבום

== וידאו קליפ ==
[[איימי לי בקליפ "My Immortal"]]
הווידאו קליפ של השיר צולם כולו בשחור-לבן ברובע הגותי בברצלונה, והוא בוים על ידי דייוויד מולד. איימי לי כתבה באתר המעריצים של הלהקה EvBoard שהשיער שלה בקליפ מאוד דומה לאופן שבו הוא נראה ביום יום.

בקליפ ניתן לראות את איימי לי כשהיא שוכבת על גג מכונית, יושבת על תא טלפון או נמצאת על גג בניין, וזאת על מנת להדגיש את העובדה שהיא שרה מהמתים.

כשבועיים לאחר צילומי הקליפ עזב מודי את הלהקה. בריאיון למגזין Rock Sound אמרה לי שזה אירוני שבן עזב את הלהקה לאחר צילומי הקליפ, כיוון שבקליפ הם נפרדים אחד מהשני ונודדים ברחובות כמו לאחר הלוויה.

== מיקומי שיא ==
עטיפת הסינגל שיצא בישראל
השיר הגיע למקום השני במצעד הפופ האמריקאי אחרי השיר "Toxic" של הזמרת בריטני ספירס, וכן הגיע למקום הראשון במצעד "Hot AC", שם הוא שהה במשך 3 שבועות. השיר היה מועמד לפרס "הופעת הפופ הטובה ביותר שמבוצעת על ידי צמד או להקה" בטקס פרסי גראמי ה-46 בשנת 2004.

בישראל הגיע השיר למקום השלישי במצעד העשור של גלגלצ, ואף זכה בתואר שיר השנה לשנת 2004 וביוון הגיע השיר למקום הראשון במצעדים.

== קישורים חיצוניים ==

== הערות שוליים ==

קטגוריה:שירי אוונסנס
קטגוריה:שירים באנגלית
קטגוריה:שירים שנכתבו על ידי איימי לי
קטגוריה:שירים שנכתבו על ידי בן מודי
קטגוריה:וידאו קליפים בשחור-לבן
קטגוריה:וידאו קליפים שצולמו בספרד
קטגוריה:בלדות משנות ה-2000
קטגוריה:בלדות רוק
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון במצעד הסינגלים הקנדי
פוליסה (עיתון)

פוליסה הוא מידעון אלקטרוני המתמחה בתחומי הביטוח, הפנסיה והפיננסים. נוסד על ידי העיתונאי אריה לביא בשנת 1994.

המידעון נשלח למנויים שלוש פעמים בשבוע, בימים ב',ג' וה', ובנוסף יוצאות מהדורות לרגל אירועים מיוחדים. החל כמידעון פקס, ומועבר כיום למינויים גם באמצעות דואר אלקטרוני. כולל ידיעות ומאמרים שנכתבו על ידי מומחים מענף הביטוח. בשנת 2010 החלה להופיע מהדורה בינלאומית באנגלית בשם POLICY - the israeli insurance newspaper המעבירה מידע למבטחי משנה בינלאומיים, להם קשר או עניין עם ענף הביטוח הישראלי. הידיעות המלאות באתר האינטרנט של המידעון פתוחות למנויים בלבד.

המידעון יוצא לאור על ידי חברת "תקשורת כלכלית בע"מ".

==קישורים חיצוניים==
* [http://polisa.news/ אתר פוליסה]

קטגוריה:עיתונות בעברית
קטגוריה:ישראל: עיתונים
קטגוריה:ישראל: ביטוח
אפריקה (מלחמת יום הכיפורים)

מפת שטח "אפריקה"
חייל צה"ל באפריקה
אפריקה או ארץ גושן היה השם שנתנו חיילי צה"ל לשטח שכבשה ישראל ממערב לתעלת סואץ במלחמת יום הכיפורים. מקור השם הראשון הוא בעובדה ששטח זה נמצא למעשה ביבשת אפריקה, בעוד שיתר גזרות הלחימה בחזית סיני נמצאו ביבשת אסיה.

==תיאור השטח==
השטח שנכבש על ידי צה"ל השתרע על פני 1,600 קילומטרים מרובעים. גבולותיו היו: 
*בצפון – המבואות הדרומיים של העיר אסמאעיליה;
*בדרום – העיר סואץ וחוף מפרץ סואץ;
*בדרום-מערב – ג'בל עתקה (ראו להלן);
*במזרח - תעלת סואץ והאגמים המרים;
*במערב – קו מתעקל, שהשתרע במרחק של 17 עד 30 קילומטרים מן התעלה.

לאורך גדתם המערבית של התעלה ושל האגמים המרים השתרעו סוללות עפר, שהוקמו שם על ידי הצבא המצרי לאחר מלחמת ששת הימים. בתוך שטח "אפריקה", מצפון לדרום, התמשכה תעלת מים מתוקים שהובילה מים לחקלאות מן הדלתה של הנילוס. היא השתרעה במרחק של כקילומטר ממערב לתעלה ולחופי האגמים המרים. 

בשטח "אפריקה" נמצאו שני תוואי קרקע בולטים עיקריים:
*לאורך חוף האגם המר הגדול וכ-4 קילומטרים ממערב לו השתרע רכס ג'ניפה – רכס גבעות שגובהו כ-300 מטר מעל פני הים ואורכו כ-20 קילומטרים.
*מדרום-מערב לעיר סואץ התנשא ג'בל עתקה – הר שגובהו 871 מטר מעל פני הים (הוא נכבש על ידי כוחות של צה"ל שהוטסו במסוקים).

שטח "אפריקה" היה מדברי, למעט הרצועה הצרה שבין תעלת סואץ לבין תעלת המים המתוקים ("החיץ החקלאי"), שהכילה כולה שטחים חקלאיים מעובדים והייתה בה צמחייה רבה.

בשטח "אפריקה" נמצאו מחנות צבא ומוצבים מצריים רבים, עשרות בסיסי שיגור של טילי קרקע-אוויר וחמישה שדות תעופה, מרביתם קטנים (הגדול מביניהם היה שדה התעופה פאיד שלחוף האגם המר הגדול). בדרום השטח נמצא נמל עדביה שלחוף מפרץ סואץ.

==פעילות צה"ל ב"אפריקה"==
חיילי צה"ל הראשונים נחתו בגדה המערבית של התעלה ב-16 באוקטובר 1973. לאחר התקדמות מבצע הצליחה פעלה אוגדה 143 (בפיקודו של אריאל שרון) בגזרה הצפונית של "אפריקה", מדרום לאיסמעיליה. אוגדה 162 (בפיקודו של אברהם אדן) ואוגדה 252 (בפיקודו של קלמן מגן) פעלו בגזרות המרכזיות והדרומיות של שטח זה. שטחה של "אפריקה" נכבש עד ה-24 באוקטובר. בפעילות צבאית זו היו לצה"ל מאות רבות של נפגעים.

שיחות הפרדת הכוחות בין ישראל לבין מצרים, שהתנהלו בחדשים אוקטובר 1973 עד ינואר 1974, נערכו בדרום-מערב שטח "אפריקה" - במקום בו חצה קו החזית את הכביש מן העיר סואץ לקהיר, בקילומטר ה-101 של כביש זה. במהלך חודשי השיחות ניצבו חיילי צה"ל באפריקה בעמדותיהם, ביצרו את מערכיהם ועמדו מדי פעם בקרבות נוספים עם המצרים.

צה"ל פינה את "אפריקה" בעקבות הסכם הפרדת הכוחות, שנחתם ב-18 בינואר 1974. פינוי השטח הושלם ב-25 בפברואר באותה שנה.

==לקריאה נוספת==
*איתן הבר, זאב שיף, לקסיקון מלחמת יום הכיפורים, אור יהודה: זמורה-ביתן, דביר, 2003.
*חיים הרצוג, מלחמת יום הדין, ירושלים: עידנים, 1975.
*אלישיב שמשי, בכוחם להכריע: על מפקדי אוגדות בשדה הקרב, תל אביב: משרד הביטחון, 2007.

==הערות שוליים==

קטגוריה:החזית המצרית במלחמת יום הכיפורים
1863 בארצות הברית

1863 בארצות הברית הייתה השנה בה חגגה ארצות הברית 87 שנה מיום היווסדה.

== הנהגה ==
* הנשיא: אברהם לינקולן (המפלגה הרפובליקנית)
* סגן הנשיא: חניבעל המלין (המפלגה הרפובליקנית)
* נשיא קונפדרציית המדינות של אמריקה: ג'פרסון דייוויס (מרד נגד מדינות האיחוד)

== אירועים בולטים ==

* 1 בינואר – הנשיא אברהם לינקולן מפרסם את הצהרת האמנציפציה שקבעה כי כל העבדים בשטחי הקונפדרציה חופשיים.
* 11 בינואר – מלחמת האזרחים האמריקנית: הקרב על מוצב ארקנסו: כוחות צבא האיחוד משתלטים על אזור נהר ארקנסו.
* 24 בפברואר – אריזונה הופכת לטריטוריה של ארצות הברית.
* 20 ביוני – מערב וירג'יניה הופכת למדינה ה-35 של ארצות הברית.
* 1 ביולי – מלחמת האזרחים האמריקנית: קרב גטיסברג מתחיל 
* 3 ביולי – מלחמת האזרחים האמריקאית – מסתיים קרב גטיסברג, מהקרבות האכזריים במלחמה, בניצחון כוחות האיחוד 
* 4 ביולי – מלחמת האזרחים האמריקנית: המצור על ויקסבורג מסתיים בכניעת כוחות הקונפדרציה לגנרל יוליסס גרנט, השליטה בנהר המיסיסיפי עוברת לידי האיחוד
* 13 ביולי – מהומות נגד גיוס חובה בתקופת מלחמת האזרחים האמריקנית בעיר ניו יורק 
* 19 בנובמבר – אברהם לינקולן נושא את נאום גטיסברג, לזכר הרוגי צבא "הצפון" שנפלו בקרב גטיסברג 
* 23 בנובמבר – מלחמת האזרחים האמריקאית: קרב צ'טנוגה

<gallery widths="180px" heights="120px" perrow="4">
File:Emancipation Proclamation.jpg|1 בינואר: הנשיא אברהם לינקולן מפרסם את הצהרת האמנציפציה שקבעה כי כל העבדים בשטחי הקונפדרציה חופשיים.
File:Battle of Gettysburg, by Currier and Ives.png|1-3 ביולי: קרב גטיסברג
</gallery>

== נולדו ==
* 29 באפריל – ויליאם רנדולף הרסט, מו"ל עיתונות אמריקאי, ההשראה לסרט האזרח קיין (נפטר ב-1951) 
* 30 ביולי – הנרי פורד, תעשיין אמריקאי (נפטר ב-1947) 

== נפטרו ==

* 10 במאי – תומאס ג'ונתן ג'קסון, גנרל אמריקאי (נולד ב-1824) 
* 26 ביולי – סם יוסטון, פוליטיקאי אמריקאי ונשיא רפובליקת טקסס (נולד ב-1793) 

== קישורים חיצוניים ==

*
1862 בארצות הברית

1862 בארצות הברית הייתה השנה בה חגגה ארצות הברית 86 שנה מיום היווסדה.

== הנהגה ==
* הנשיא: אברהם לינקולן (המפלגה הרפובליקנית)
* סגן הנשיא: חניבעל המלין (המפלגה הרפובליקנית)
* נשיא קונפדרציית המדינות של אמריקה: ג'פרסון דייוויס (מרד נגד מדינות האיחוד)

== אירועים בולטים ==

* 8 במרץ – מלחמת האזרחים האמריקאית: קרב האמפטון רודס, הקרב הראשון בהיסטוריה בין שתי ספינות מלחמה משוריינות 
* 26 במרץ – מלחמת האזרחים האמריקאית: מתחיל הקרב במעבר גלורייטה, על כיבוש ניו מקסיקו 
* 6 באפריל – מלחמת האזרחים האמריקנית: תחילת קרב שילה
* 7 באפריל – מלחמת האזרחים האמריקנית: מסתיים קרב שילה בניצחון צבא האיחוד 
* 25 באפריל – מלחמת האזרחים האמריקאית: צבא האיחוד כובש את מדינת לואיזיאנה
* 30 באוגוסט – מלחמת האזרחים האמריקנית: קרב ריצ'מונד מסתיים בניצחון צבא הקונפדרציה 
* 17 בספטמבר – מלחמת האזרחים האמריקנית: קרב אנטיאטם, עם כ-23,000 הרוגים ביום אחד 
* 8 באוקטובר – מלחמת האזרחים האמריקנית: קרב פריוויל מסתיים בניצחון טקטי של צבא הקונפדרציה
* 17 בדצמבר – מלחמת האזרחים האמריקנית: הצו לגירוש היהודים ממחוז טנסי: במהלך המלחמה הגנרל יוליסס ס. גרנט מוציא צו גירוש ליהודי טנסי, מיסיסיפי וקנטקי. הנשיא לינקולן ביטל את הצו כעבור מספר ימים
* בשיטפון הגדול של 1862, ירדו בסן פרנסיסקו 622 מילימטרים של גשם בחודש ינואר, כמות המשקעים החודשית הגבוהה ביותר שנרשמה, וסך "שנת הגשם" מיולי 1861 עד יוני 1862 של 1,251.5 מילימטרים הוא גם הגבוה ביותר אי פעם.
<gallery widths="180px" heights="120px" perrow="4">
File:The_Monitor_and_Merrimac.jpg|8 במרץ: קרב האמפטון רודס, הקרב הראשון בהיסטוריה בין שתי ספינות מלחמה משוריינות
File:Battle of Shiloh Thulstrup.jpg|6-7 באפריל: קרב שילה
Thure de Thulstrup - Battle of Antietam.jpg|17 בספטמבר: קרב אנטיאטם
</gallery>

== נולדו ==
* 11 בספטמבר – או. הנרי (ויליאם סידני פורטר), סופר אמריקאי (נפטר ב-1910)

== נפטרו ==

[[ג'ון טיילר]]
* 10 בינואר – סמואל קולט, המציא של האקדח התופי והמייסד של חברת כלי הנשק "קולט" (נולד ב-1814) 
* 18 בינואר – ג'ון טיילר, נשיאה ה-10 של ארצות הברית (נולד ב-1790) 
* 6 באפריל – אלברט סידני ג'ונסטון, קצין בצבא ארצות הברית וקצין בצבא קונפדרציית המדינות של אמריקה במהלך מלחמת האזרחים האמריקנית (נולד ב-1803) 
* 6 במאי – הנרי דייוויד תורו, סופר ופילוסוף אמריקאי (נולד ב-1817) 
* 24 ביולי – מרטין ואן ביורן, הנשיא השמיני של ארצות הברית (נולד ב-1782) 

== קישורים חיצוניים ==

==הערות שוליים==

*
חם (קרוב משפחה)

במשפחה, חם (לזכר) וחמות (לנקבה) הם הוריו של בן הזוג. דוגמה: רבקה אמנו נישאה ליצחק, וכן אברהם ושרה, הורי יצחק, הם חמיה וחמותה. חם קרוי גם חותן, וחמות קרויה גם חותנת.

בלשון רבים: חמים, חמיות (כמו "אחיות"). חותנים, חותנות.

תרבויות שונות מטילות חובות שונות על אדם ביחס לחמיו וחמותו.

בקומדיות ובתרבות הפופולרית ניתן לחמות סטריאוטיפ של מי שמתייחסת בשתלטנות, בחטטנות ובעוינות אל כלתה. דוגמה לכך היא הסרט הקומי "חותנת בהפרעה" .

==בהלכה==
איסור עריות כולל גם את החם והחמות, כלומר אסורים יחסי מין בין גבר לחמותו ובין אישה לחמיה.

גבר שהוציא שם רע על אשתו, בטענה שבעודה נערה המאורסה לו, כלומר לאחר שכבר קידש אותה, נבעלה לאדם אחר, וטענתו התבררה כשקר, עונשו הוא תשלום של מאה כסף לאבי הנערה (חמיו), וכן לא יכול יותר הבעל לגרשה ללא רצונה כל ימיו.

לפי ההלכה אסור לאדם להיות נוכח בשעת טהרת המת של אביו, אמו, חמיו וגיסו.

אדם חייב בכבוד חמיו וחמותו, אך חיוב זה פחוּת חמור מאשר החיוב בכיבוד אב ואם. בשולחן ערוך נאמר: "חייב אדם לכבד חמיו".

==קישורים חיצוניים==

* 

==הערות שוליים==

קטגוריה:משפחה
מספר לבג

בטופולוגיה, מספר לֶבֶּג של כיסוי פתוח של קבוצה במרחב מטרי, הוא המספר δ הגדול ביותר שכל תת-קבוצה שלה שקוטרה קטן ממנו, מוכלת באחד ממרכיבי הכיסוי. לפי הלמה של לבג, לכל כיסוי פתוח של קבוצה קומפקטית יש מספר לבג חיובי ממש. את הלמה הוכיח המתמטיקאי אנרי לבג.

==הוכחה==
תהא <math>X</math> קבוצה קומפקטית במרחב מטרי, ויהא <math>\mathcal A</math> כיסוי פתוח של <math>\,X</math>. מהקומפקטיות נובע שקיים תת-כיסוי סופי. נסמן אותו ב-<math>\{A_1, \dots, A_n\} \subseteq \mathcal A</math>. לכל <math>i \in \{1, \dots, n\}</math>, נגדיר <math>\, C_i := X \setminus A_i</math>; אלו קבוצות סגורות. נגדיר פונקציה <math>f : X \rightarrow \mathbb R</math> לפי הנוסחה <math>\, f(x) := \max_i d(x,C_i)</math> (כאן d מסמן את המרחק בין הנקודה לקבוצה. מרחק זה יכול גם להיות 0).

כיוון ש-<math>\mathcal A</math> הוא כיסוי, לכל נקודה <math>x \in X</math> יש אינדקס i כך ש <math>x \in A_i</math>. כיוון ש<math>A_i</math> קבוצה פתוחה, הרי שקיים ε > 0 כך שה־ε-סביבה של <math>x</math> מוכלת ב <math>A_i</math>, ואז <math>\ f(x) \geq d(x,C_i) \ge \epsilon > 0</math>. בפרט, הפונקציה <math>\,f(x)</math> לעולם אינה מתאפסת. אבל זוהי פונקציה רציפה על קבוצה קומפקטית, ולכן היא מקבלת שם מינימום. מינימום זה הוא חסם תחתון למספר לבג של הכיסוי.

קטגוריה:מרחבים מטריים
1861 בארצות הברית

1861 בארצות הברית הייתה השנה בה חגגה ארצות הברית 85 שנה מיום היווסדה.

== הנהגה ==
* הנשיא: ג'יימס ביוקנן (המפלגה הדמוקרטית) עד 4 במרץ, אברהם לינקולן (המפלגה הרפובליקנית)
* סגן הנשיא: ג'ון ברקינרידג' (המפלגה הדמוקרטית) עד 4 במרץ, חניבעל המלין (המפלגה הרפובליקנית)
* נשיא קונפדרציית המדינות של אמריקה: ג'פרסון דייוויס החל מ-18 בפברואר (מרד נגד מדינות האיחוד)

== אירועים בולטים ==

* 29 בינואר – קנזס מצטרפת לארצות הברית 
* 1 בפברואר – מדינת טקסס פורשת מארצות הברית ומצטרפת לקונפדרציית הדרום 
* 4 בפברואר – מדינות הדרום שפרשו מארצות הברית מקימות את קונפדרציית המדינות של אמריקה 
* 9 בפברואר – ג'פרסון דייוויס נבחר לנשיא הזמני של הקונפדרציה 
* 4 במרץ – אברהם לינקולן מושבע כנשיא ה-16 של ארצות הברית 
* 11 במרץ – מלחמת האזרחים האמריקנית: חוקת קונפדרציית המדינות של אמריקה נחתמת 
* 12 באפריל – כוחות צבא ארצות הברית בפורט סאמטר שבקרוליינה הדרומית מופגזים על ידי כוחות צבא הקונפדרציה; תחילתה של מלחמת האזרחים האמריקנית 
* 25 ביולי – מלחמת האזרחים האמריקאית: הקונגרס האמריקאי מעביר את החלטת קריטנדן-ג'ונסון לפיה המלחמה היא כדי לשמור את הברית ולא לבטל את העבדות 
* 20 בספטמבר – מלחמת האזרחים האמריקאית: קרב לקסינגטון

<gallery widths="180px" heights="120px" perrow="4">
File:Abraham lincoln inauguration 1861.jpg|4 במרץ: השבעתו של אברהם לינקולן לנשיאות ארצות הברית
File:Sumter.jpg|12-13 באפריל: קרב פורט סאמטר, תחילתה של מלחמת האזרחים האמריקאית
</gallery>

== נולדו ==
* 6 באוגוסט – אדית רוזוולט, אשתו השנייה של נשיא ארצות הברית תאודור רוזוולט (נפטרה ב-1948) 

== נפטרו ==

* 4 באפריל – ג'ון מקלין, שופט בית המשפט העליון של ארצות הברית (נולד ב-1785)
* 3 ביוני – סטיבן דאגלס, סנאטור אמריקני, מועמד המפלגה הדמוקרטית בבחירות לנשיאות ארצות הברית ב-1860 (מול אברהם לינקולן) (נולד ב-1813)

== קישורים חיצוניים ==

*
יורי קופטב

יורי ניקולאייביץ' קוֹפּטב (ברוסית: Ю́рий Никола́евич Ко́птев; נולד ב-13 במרץ 1940) היה מנכ"ל סוכנות החלל הפדרלית של רוסיה בשנים 1992–2004 והיה מיוזמי תחום תיירות החלל כאשר הפך את הסוכנות שלו לראשונה במומחיותה בתחום.

==ביוגרפיה==
קופטב, יליד סטברופול, רוסיה הסובייטית, ברית המועצות, למד בשנים 1957-1960 למד בבית הספר הצבאי הגבוה להנדסה אווירית בריגה, לטביה ובחמש השנים שלאחר מכן (1960-1965) למד במוסקבה במכון הטכני הגבוה על שם באומן.

במשך 3 שנים (מ-1965 עד 1969) עבד כמהנדס ומהנדס ראשי במפעל לבניית מכונות ע"ש לאבוצ'קין שהייתה לחברה לייצור טילים ורכיבי חלל. במשך 22 שנה (מ-1969 ועד 1991) עבד קופטב במשרד לבניין מכונות של ברית המועצות (המשרד הממשלתי שהופקד גם על תעשיית החלל) וגדל ממהנדס בכיר לסגן השר.

בשנים 1991–1992 היה סגן נשיא תאגיד "רוסאובצ'מאש" (חברת שהיא חלק מתעשיית החלל הרוסית) ומ-1992 ועד 1999 היה מנהל סוכנות החלל הרוסית. ב-1999 הסוכנות הפכה לסוכנות החלל והאוויר של רוסיה עד 2004 עת התפטר מתפקידו ובמסגרת הרפורמה הפדרלית של ולדימיר פוטין הפכה הסוכנות לסוכנות החלל הפדרלית של רוסיה, ובראשה הועמד הגנרל אנאטולי פרמינוב.

עבור ההישגים בפיתוח תעשיית החלל הוענקו לו מספר עיטורים (כולל עיטור לנין בשנת 1990)) ופרס ברית המועצות (1978), עיטורים עבור שרות למען מולדת מדרגה ה-2, וה-3 ופעמיים פרס המדינה.

==קישורים חיצוניים==

קטגוריה:מנהלי רוסקוסמוס
קטגוריה:מהנדסים רוסים
קטגוריה:מהנדסים סובייטים
קטגוריה:מקבלי עיטור הדגל האדום של העמל
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי אות לגיון הכבוד
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1940
1860 בארצות הברית

1860 בארצות הברית הייתה השנה בה חגגה ארצות הברית 84 שנים מיום היווסדה.

== הנהגה ==
* הנשיא: ג'יימס ביוקנן (המפלגה הדמוקרטית)
* סגן הנשיא: ג'ון ברקינרידג' (המפלגה הדמוקרטית)

== אירועים בולטים ==

* 3 באפריל – שירות הדואר "פוני אקספרס" החל לפעול
* 1 במאי – מטאוריט מתרסק באוהיו ליד העיירה ניו קונקורד.
* 1 ביוני – מפקד האוכלוסין האמריקאי לשנת 1860 קובע כי אוכלוסיית תושבי ארצות הברית מונה כ-31,443,321 בני אדם, ושמתוכם 3,953,761 היו עבדים.
* 20 בספטמבר – הנסיך מווילס (לימים המלך אדוארד השני) מבקר בארצות הברית 
* 6 בנובמבר – הבחירות לנשיאות ארצות הברית 1860: בבחירות האחרונות לפני פרוץ מלחמת האזרחים האמריקנית מנצח אברהם לינקולן ונבחר לנשיא ארצות הברית 
* 20 בדצמבר – דרום קרוליינה פורשת מארצות הברית ובכך מתחילה מלחמת האזרחים האמריקנית

<gallery widths="180px" heights="120px" perrow="3">

File:Ponymap.jpg|3 באפריל: שירות הדואר "פוני אקספרס" החל לפעול
File:ElectoralCollege1860.svg|6 בנובמבר: הבחירות לנשיאות ארצות הברית 1860: הסנאטור הרפובליקני אברהם לינקולן מנצח בבחירות לנשיאות ארצות הברית
</gallery>

== נולדו ==
* 19 במרץ – ויליאם ג'נינגס ברייאן, פוליטיקאי אמריקאי, שימש כתובע במשפט הקופים (נפטר ב-1925) 
* 5 ביולי – רוברט בייקון, דיפלומט אמריקני ומזכיר המדינה של ארצות הברית (נפטר ב-1919) 
* 13 באוגוסט – אנני אוקלי, צלפית ואלופת קליעה למטרה אמריקנית. (נפטר ב-1926) 
* 7 בספטמבר – סבתא מוזס (אנה מרי רוברטסון מוזס), ציירת אמריקאית (נפטרה ב-1961)
* 13 בספטמבר – ג'ון פרשינג, גנרל, מפקד חיל המשלוח האמריקני לאירופה במלחמת העולם הראשונה (נפטר ב-1948)
* 18 בדצמבר – אדוארד מקדואל, מלחין (נפטר ב-1908)
* 21 בדצמבר – הנרייטה סאלד - מחנכת, עובדת סוציאלית, סופרת ופעילה ציונית (נפטרה ב-1945)

== נפטרו ==

* 1 ביולי – צ'ארלס גודייר - ממציא תהליך הגיפור (נולד ב-1800)
* 12 בספטמבר – ויליאם ווקר, הרפתקן וכובש אמריקאי (נולד ב-1824) 

== קישורים חיצוניים ==

*
ונרה D

ונרה D (ברוסית: Венера-Д) הוא שמה של גשושית חלל רוסית ששיגורהּ מתוכנן לצאת לכוכב הלכת נוגה בסביבות שנת 2024. משימתה העיקרית של הגשושית תהא לבצע תצפיות סביב כוכב הלכת נוגה, במשימה הדומה מאוד לזו שביצעה הגשושית האמריקנית מגלן (Magellan) בשנות ה-90, בהבדל אחד, כאשר הגשושית הרוסית תעשה את המשימה עם מכ"ם חזק יותר. נוסף לכך, ונרה D תידרש לערוך מיפוי של אתרי הנחיתה על כוכב הלכת נוגה, במטרה להקים על כוכב הלכת בסיס לשהייה ארוכה בחלל, בסיס שאמור להסתמך על רכיבים של תוכנית ונרה.

ונרה עשויה להיות הגשושית הראשונה ששולחת הפדרציה הרוסית (כאשר גשושיות ונרה הקודמות נשלחו על ידי ברית המועצות). ונרה D היא ספינת הדגל של דור חדש של גשושיות רוסיות שמיועדות להישלח לנוגה, ותוכלנה לשהות בחלל שעה וחצי יותר מן הגשושיות הסובייטיות הקודמות.

התכנון העיקרי הוא להרכיב את ונרה D על גבי משגר הפרוטון על מנת לשגרו לחלל, אולם ייתכן שעם ההתקדמות בפיתוח טיל השיגור אנגרה, כנראה שהגשושית תוצמד אל משגר האנגרה החדש.

==קישורים חיצוניים==

* 
* [https://web.archive.org/web/20170731140918/http://venera-d.cosmos.ru/index.php?id=658&L=2 אתר] המשימה ברוסקוסמוס - תוכנית החלל הפדרלית של הפדרציה הרוסית (באנגלית)
* [http://www.russianspaceweb.com/venera_d.html אתר] המשימה באתר הרוסי [http://www.russianspaceweb.com/index.html RussianSpaceWeb] (באנגלית)
* [https://web.archive.org/web/20130618173920/http://www.federalspace.ru/main.php?id=2&nid=8346 מועצת מהנדסים אודות חללית הוונרה D] 

קטגוריה:גשושיות רוסיות
קטגוריה:משימות לחקר נוגה
המועצה לניסויים בבעלי חיים

המועצה לניסויים בבעלי חיים פועלת בישראל משנת 1995, מכוח חוק צער בעלי חיים (ניסויים בבעלי חיים), ומטרתה להסדיר עריכת ניסויים בבעלי חיים ולפקח על ניסויים אלה. 

במועצה 23 חברים הממונים על ידי שר הבריאות, ובהם נציגי האקדמיה הלאומית הישראלית למדעים, נציגים של אחדים משרי הממשלה, נציגים של בתי ספר לרפואה ונציגים של ארגונים למען בעלי חיים ועוד. 

סעיף 4 לחוק צער בעלי חיים (ניסויים בבעלי חיים) קובע את תפקידי המועצה:

פעילי זכויות בעלי-החיים טוענים כנגד המועצה שרוב מוחלט של חברי המועצה הם נציגים של גופים העורכים ניסויים בבעלי-חיים, או המייצגים קבוצות אינטרסים המעוניינות בניסויים כאלו במגבלות מזעריות. כמו כן נטען שרבים מהנציגים עורכים ניסויים בבעלי-חיים בפועל או אף אחראים על נושא הניסויים בבעלי-חיים במוסדות שבהם הם עובדים.

==קישורים חיצוניים==
* [http://www.health.gov.il/services/committee/animax/pages/default.aspx המועצה לניסויים בבעלי חיים], באתר של משרד הבריאות
* 
* [https://web.archive.org/web/20080703213812/http://www.sviva.gov.il/Enviroment/Static/Binaries/law/KLALI25_1.pdf חוק צער בעלי חיים (ניסויים בבעלי חיים), התשנ"ד 1994]
*
* 
* 

==הערות שוליים==

קטגוריה:ישראל: ארגונים ממשלתיים
קטגוריה:ניסויים בבעלי חיים
קטגוריה:משרד הבריאות
1859 בארצות הברית

1859 בארצות הברית הייתה השנה בה חגגה ארצות הברית 83 שנה מיום היווסדה.

== הנהגה ==
* הנשיא: ג'יימס ביוקנן (המפלגה הדמוקרטית)
* סגן הנשיא: ג'ון ברקינרידג' (המפלגה הדמוקרטית)

== אירועים בולטים ==

14 בפברואר: [[אורגון מצורפת לארצות הברית ונעשית למדינה ה-33]]
* 14 בפברואר – אורגון מצורפת לארצות הברית ונעשית למדינה ה-33
* 6 ביוני – המלכה ויקטוריה חותמת על מסמך שהופך את קווינסלנד למושבה נפרדת 
* 15 ביוני – ירייה של חוואי אמריקני בחזיר קנדי פותחת את מלחמת החזיר בין הרשויות של ארצות הברית לרשויות הבריטיות לאורך הגבול המשותף במקום בו מצויה היום קנדה.
* 27 באוגוסט – אדווין דרייק מבצע את קידוח הנפט הראשון בארצות הברית, בטיטוסוויל, פנסילבניה.
* 17 בספטמבר – ג'ושוע נורטון מכריז על עצמו כ"קיסר ארצות הברית ומגן מקסיקו".
* 20 בספטמבר – ג'ורג' סימפסון רושם פטנט על כירה חשמלית.
* 2 בדצמבר – ג׳ון בראון נתלה למוות כעונש על ארגון והשתתפות בפשיטה על הרפר'ס פֵרִי.

== נולדו ==
* 20 באוקטובר – ג'ון דיואי, פילוסוף, פסיכולוג ואיש חינוך (נפטר ב-1952)
* 23 בנובמבר – בילי הנער, אחד הפושעים הגדולים בהיסטוריה של המערב הפרוע (נפטר ב-1881)

== נפטרו ==

* 28 בנובמבר – וושינגטון אירווינג, סופר אמריקאי (נולד ב-1783) 
* 2 בדצמבר – ג'ון בראון, פעיל פוליטי אמריקאי, מתנגד לעבדות, (נולד ב-1800) 

== קישורים חיצוניים ==

*
ברנאר פיבו

ברנאר פִּיבוֹ (צרפתית: Bernard Pivot; 5 במאי 1935 – 6 במאי 2024) היה עיתונאי, מבקר ספרות צרפתי ומנחה בשורת תוכניות תרבות בטלוויזיה הצרפתית.

== שנותיו הראשונות ==
יליד ליון, הוריו של פיבו ניהלו מכולת משפחתית בעיר עד למלחמת העולם השנייה, שבמהלכה נפל אביו בשבי. אמו שבה לבית הוריה בכפר קנסייה-אן-בוז'ולה (Quincié-en-Beaujolais), שם החל ברנאר את לימודיו בבית ספר. בשנת 1945 שוחרר אביו ומשפחתו שבה לליון. בגיל 10 נכנס פיבו לפנימייה קתולית, שם הוא גילה תשוקה לספורט, אשר סייעה למוריו להתעלם מבינוניותו בכל מקצועות הלימוד המסורתיים, להוציא השפה הצרפתית והיסטוריה. לאחר שהחל בלימודי משפטים בליון, פיבו פנה ל"מרכז להכשרת עיתונאים" (CFJ) בפריז, שם פגש באשתו לעתיד, מוניק. הוא סיים בהצטיינות במקום השני בכיתתו.

==קריירה==
עם סיום תקופת ההתמחות שלקח בעיתון "לה פרוגרה" (Le Progrès) בליון, הוא למד עיתונאות כלכלית במשך שנה, ולאחר מכן הצטרף לעיתון "פיגארו ליטרר" (Figaro littéraire) בשנת 1958. בשנת 1970 שימש כמארח בתוכנית רדיו הומוריסטית יומית שעסקה בסוגיות פוליטיות, דבר שלא היה לרוחו של ז'ורז' פומפידו. לאחר סגירת ה"פיגארו ליטרר" בשנת 1971 הצטרף ל"לה פיגארו", אך עזב בשנת 1974 בשל חילוקי דעות עם המנהל ז'אן ד'אורמסון אחרי שהעיתון עבר לידי בעלים חדש, רובר ארסאן. העיתונאי ז'אן-ז'אק סרוואן-שרייבר הזמין אותו להצטרף לפרויקט חדש, שהוביל כעבור שנה ליצירתו של מגזין חדש המוקדש לספרים, "ליר" (Lire).

באפריל 1973 החל פיבו להנחות תוכנית אירוח בשם "תחילת ציטוט" (Ouvrez les Guillemets) בערוץ הראשון בטלוויזיה הצרפתית (ORTF). בשנת 1974 פורק הערוץ, ופיבו ייסד את תוכניתו "אפוסטרוף" שהפכה לאחת מתוכניות הטלוויזיה הנצפות ביותר בצרפת מאז ומעולם, ובה אירח בין השאר את אלכסנדר סולז'ניצין, מרגריט דיראס, מרגריט יורסנאר, צ'ארלס בוקובסקי, יצחק בשביס זינגר, אלבר כהן, נשיא צרפת פרנסואה מיטראן ועוד. אפוסטרוף שודרה לראשונה בערוץ "אנטֵן 2" ב-10 בינואר 1975, והופיעה עד שנת 1990<ref name=":0"></ref>. לאחר מכן יצר את התוכנית "מגזין התרבות" (במקור - "מרק תרבות" (Bouillon de culture) במגמה לסקור תחומי תרבות רחבים מעבר לספרים, אך בסופו של דבר שב לעסוק רק בספרים.

בשנת 1985 יצרו פיבו והבלשנית מישלין סומאן (Sommant) את התחרות "אליפות האיות בצרפת" (Championnats d'orthographe), שהפכה לאחר מכן ל"אליפות האיות העולמית" בשפה הצרפתית<ref name=":0" />. ב-10 אפריל 2008 קיבל פיבו חברות כבוד במסדר קנדה<ref></ref>.

==השפעה==
מעבר לחשיבותו של פיבו בעולם ביקורת הספרות בצרפת, התוכניות בהנחייתו, שבהן אירח מאות אישים – בהם הסופר יצחק בשביס-זינגר לאחר זכייתו בפרס נובל לספרות – התפרסמו גם מחוץ לצרפת בשל הסגנון הייחודי של פיבו, שהוכיח כי ניתן לדבר בטלוויזיה על נושאים אינטלקטואליים מבלי להפיל תרדמה על הצופים<ref name=":0" />. התוכניות הרבות ששודרו בטלוויזיה בהנחייתו הגבירו את מכירות הספרים בצרפת, חשפו קהלים חדשים לספרות והפכו כותבים שונים לידוענים<ref name=":0" />.

תוכנית הטלוויזיה האמריקאית "סטודיו למשחק", המארחת במאים ושחקנים בהוליווד, נוצרה לאחר שמנחה התוכנית, ג'יימס ליפטון, נתקל באקראי בתוכנית "אפוסטרוף" ושאב ממנה השראה. ליפטון אף אימץ את "שאלון פרוסט" שאותו נהג פיבו להציג לאורחיו. כשפיבו התוודע לכך הוא הזמין את ליפטון לתוכניתו "מגזין התרבות".

==קישורים חיצוניים==

* 

== הערות שוליים ==

קטגוריה:עיתונאים צרפתים
קטגוריה:מבקרי ספרות צרפתים
קטגוריה:מנחי טלוויזיה צרפתים
קטגוריה:חברי מסדר קנדה
קטגוריה:צרפתים שנולדו ב-1935
קטגוריה:צרפתים שנפטרו ב-2024
1858 בארצות הברית

1858 בארצות הברית הייתה השנה בה חגגה ארצות הברית 82 שנה מיום היווסדה.

== הנהגה ==
* הנשיא: ג'יימס ביוקנן (המפלגה הדמוקרטית)
* סגן הנשיא: ג'ון ברקינרידג' (המפלגה הדמוקרטית)
* הקונגרס: ה-35

== אירועים בולטים ==
11 במאי: [[מינסוטה מצורפת לארצות הברית ונעשית למדינה ה-32]]
* 19 באפריל – ארצות הברית ושבט יאנקטון של הסו חותמים ברית.
* 11 במאי – מינסוטה מצורפת לארצות הברית ונעשית למדינה ה-32.
* 19 במאי – טבח "שדות הברבור" (Marais des Cygnes massacre) בוצע בקנזס בידי כוחות תומכי עבדות.
* 29 ביולי – ארצות הברית ויפן חותמות על אמנת האריס.
* 16 באוגוסט – נשיא ארצות-הברית ג'יימס ביוקנן חונך את קו הטלגרף הטרנס-אטלנטי החדש בהחליפו ברכות עם המלכה ויקטוריה מהממלכה המאוחדת. הקו נסגר לאחר מספר שבועות בשל אות חלש מדי.
* 21 באוגוסט – נערך הראשון בין שבעת עימותי לינקולן-דאגלס.
* 17 בנובמבר – העיר דנוור נוסדה.

=== לא מתוארכים ===
* אברהם לינקולן מקבל על עצמו את מועמדות המפלגה הרפובליקנית לסנאט

=== אירועים נמשכים ===
* מלחמת סמינול השלישית (1855-1858) (מאבקים בין שבטים אינדיאנים בפלורידה לצבא ארצות הברית)
* מלחמת יוטה (1857–1858) (התנגשויות בין מתיישבים מורמונים לכוחות הממשל הפדרלי ביוטה)

== נולדו ==
* 27 באוקטובר – תאודור רוזוולט, הנשיא ה-26 של ארצות הברית (נפטר ב-1919) 

== נפטרו ==

* 17 בספטמבר – דרד סקוט, עבד שחור שתבע את אדונו (נולד בסביבות שנת 1795) 

== קישורים חיצוניים ==

*
1857 בארצות הברית

1857 בארצות הברית הייתה השנה בה חגגה ארצות הברית 81 שנה מיום היווסדה.

== הנהגה ==
* הנשיא: פרנקלין פירס (המפלגה הדמוקרטית) עד 4 במרץ, ג'יימס ביוקנן (המפלגה הדמוקרטית)
* סגן הנשיא: התפקיד לא אויש עד 4 במרץ, ג'ון ברקינרידג' (המפלגה הדמוקרטית)

== אירועים בולטים ==

12 בספטמבר: ספינת הקיטור SS Central America שוקעת ליד חופי [[צפון קרוליינה]]
* 9 בינואר – רעידת האדמה בפורט טג'ון (1857): רעידת אדמה בעוצמה של 7.9 בסולם ריכטר בקליפורניה גורמת להרוג אחד 
* 14 בפברואר – מוקמת העיר הראשונה בקנזס, טופיקה 
* 4 במרץ – ג'יימס ביוקנן מושבע לנשיאות ארצות הברית
* 6 במרץ – בית המשפט העליון של ארצות הברית פוסק בפרשת סקוט נגד סטנפורד, וקובע כי שחורים לא יכולים להיות אזרחי ארצות הברית וכי לבית משפט אין סמכות לשחרר עבדים, משום שהדבר קובע בזכות הקניין של בעליהם 
* 23 במרץ – המעלית הראשונה של אלישע אוטיס מותקנת ברחוב ברודוויי 488, ניו יורק 
* 11 בספטמבר – הטבח במאונטיין מדואוס שביוטה: אנשי מיליציה מורמונית, בסיוע אינדיאנים משבט הפאיוט, רוצחים 120 מהגרים בדרכם לקליפורניה 
* 12 בספטמבר – ספינת הקיטור סנטרל אמריקה שוקעת ליד חופי צפון קרוליינה לאחר שפגע בה הוריקן. באירוע נהרגים 425 אנשים.
* 13 באוקטובר – הפאניקה של 1857 הביאה לסגירת הבנקים בניו יורק למשך כחודשיים עד ה-12 בדצמבר.

== נולדו ==

* 6 בינואר – ויליאם ראסל, המושל ה-37 של מסצ'וסטס (נפטר ב-1896)

== נפטרו ==

* 4 ביולי – ויליאם מרסי, פוליטיקאי אמריקאי (נולד ב-1786) 

== קישורים חיצוניים ==

*
1856 בארצות הברית

1856 בארצות הברית הייתה השנה בה חגגה ארצות הברית 80 שנה מיום היווסדה.

== הנהגה ==
* הנשיא: פרנקלין פירס (המפלגה הדמוקרטית)
* סגן הנשיא: התפקיד לא אויש

== אירועים בולטים ==

* 2 בפברואר – העיר דאלאס נוסדה.
* 17 ביולי – שתי רכבות שנסעו במסלול זהה בכיוונים מנוגדים התנגשו בפנסילבניה. באירוע נהרגו כ-60 אנשים ונפצעו מעל ל-100 אנשים. זה היה אסון הרכבת הקטלני ביותר בעולם עד אז.
* 10 באוגוסט – הוריקן מחריב את אתר הנופש הפופולרי באי לאסט איילנד שבלואיזיאנה. באירוע נהרגים 400 אנשים. 
* 4 בנובמבר – הבחירות לנשיאות ארצות הברית 1856: הסנאטור הדמוקרטי ג'יימס ביוקנן מנצח בבחירות לנשיאות ארצות הברית

<gallery widths="180px" heights="120px" perrow="3">
File:ElectoralCollege1856.svg|4 בנובמבר: הבחירות לנשיאות ארצות הברית 1856: הסנאטור הדמוקרטי ג'יימס ביוקנן מנצח בבחירות לנשיאות ארצות הברית
</gallery>

== נולדו ==

* 20 במרץ – פרדריק וינסלאו טיילור, מהנדס אמריקאי שעסק בעקרונות הניהול, ופיתח את גישת הטיילוריזם (נפטר ב-1915) 
* 6 במאי – רוברט פירי, מגלה ארצות אמריקאי (נפטר ב-1920) 
* 15 במאי – ל. פרנק באום, סופר אמריקאי (נפטר ב-1919) 
* 13 בנובמבר – לואי ברנדייס משפטן אמריקאי, שופט בבית המשפט העליון של ארצות הברית (נפטר ב-1941) 
* 28 בדצמבר – וודרו וילסון, נשיא ארצות הברית (נפטר ב-1924)

== נפטרו ==

== קישורים חיצוניים ==

*